Nalika masa kepemimpinannipun Suroyo Bimantoro kadadosan polemik kekisruhan wonten ing salebeting Polri. Présidhèn lan para pendhukungipun panci suksés mbujuk parlemen supados nampi pengangkatan Bimantoro, éwadéné kanthi syarat. nanging, ing wuri medal ironi énggal: Présidhèn ngambali malih kalepatan kanthi "mecat" Bimantoro lan ngangkat Jenderal Chaerudin Ismail tanpa persetujuan parlemen. lan kaanan mbalik, Bimantroro dados salah satunggaling pion DPR wonten ing perang pulitikipun nglawan Présidhèn. nembé satunggal wulan dados Kapolri, Bimantoro sampun sebrangan pikiran kaliyan Présidhèn. kekalihipun béda wonten ing penanganan obahan Papua Merdeka. Présidhèn Abdurrahman ngersakaken pengibaran Bintang Kejora, simbol Organisasi Papua Merdeka, déné Bimantoro kanthi teges boten noleransi. béda pamanggih punika ingkang miturutipun Kepala Badan Hubungan Masarakat Mabes Polri dados wiwitaning karenggangan gayutan antawising Polri lan Pura.